- De var et rovdyr, og vi var deres føde. Sådan beskriver cheftræner, Jesper Jensen det første opgør mod Barcelona i Champions League, hvor Aalborg endte med et nederlag på 20 mål. - Der manglede bare en bold, en drikkedunk og en t-shirt, så havde det været ligesom at være på håndboldskole. Det er første gang, at jeg havde en følelse af, at der virkelig var mere end et niveau mellem mit hold og modstanderen, siger Jesper Jensen. Resultatet i Aalborg endte med at blive 31-11 til de spanske gæster, og derfor kan det være svært at tror på nordjysk avancement. - Jeg ser det ikke som realistisk at vinde dernede, og vi skal simpelthen ned og hente vores ære med hjem igen, for den tog de med sig hjem. Vi skal have en succesoplevelse, og meget afhænger af, hvordan Barcelona griber kampen an, siger Jesper Jensen. Kampen mod Barcelona spilles den 22. marts klokken 18.50.

Referat:
En sejr er ikke realistisk for Aalborg Håndbold i returopgøret mod Barcelona, og derfor har nordjyderne sat sig andre mål forud for kampen.